
RAPORT 

asupra proiectului de Lege privind aprobarea Ordonanţei de urgenţă a Guvernului nr.110/2009 privind acordarea unor ajutoare de stat operatorilor economici care prestează serviciul public de producere, transport şi distribuţie 
a energiei termice în sistem centralizat către populaţie
                    În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată, spre dezbatere, în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.110/2009 privind acordarea unor ajutoare de stat operatorilor economici care prestează serviciul public de producere, transport şi distribuţie a energiei termice în sistem centralizat către populaţie, trimis cu adresa nr. PL-x 11 din 1 februarie 2010, înregistrată sub nr. 21/28 din 2 februarie 2010.


Potrivit prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.


Senatul, în calitate de primă Cameră sesizată, a adoptat proiectul de lege în conformitate cu prevederile articolului 115 alineatul (5) teza a III-a din Constituţia României, republicată.
Consiliul Legislativ a avizat favorabil iniţiativa legislativă cu observaţii şi propuneri, conform avizului nr.1178 din 13 octombrie 2009.

Comisia juridică, de disciplină şi imunităţi a avizat favorabil proiectul de lege, conform avizului  nr. 31/33 din 9 februarie 2010. 

     Comisia pentru buget, finanţe şi bănci a avizat favorabil iniţiativa legislativă, conform avizului  nr. 22/26 din 10 februarie 2010. 
Comisia pentru industrii şi servicii a avizat favorabil proiectul de lege, conform avizului  nr. 23/14 din 15 februarie 2010. 
Proiectul de lege supus dezbaterii are ca obiect de reglementare acordarea unui ajutor de stat constând în stingerea obligaţiilor comerciale ale operatorilor economici care prestează serviciul public de producere, transport şi distribuţie a energiei termice în sistem centralizat către populaţie, scadente la 30 iunie 2009 şi care nu au fost achitate.
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat iniţiativa legislativă mai sus menţionată în şedinţa din 16 februarie 2010. 
La dezbaterea acestui proiect de lege au fost prezenţi, în calitate de invitaţi, din partea Ministerului Administraţiei şi Internelor, domnul Liviu Grădinaru – secretar de stat şi doamna Vali Baciu – director, iar din partea  Ministrului Finanţelor Publice, doamna Cristina Maxim – director general adjunct şi doamna Lucia Cârâc – şef serviciu.
          La dezbaterea acestei iniţiative legislative, din totalul de 22 de membri ai Comisiei pentru politică economică, reformă şi privatizare au fost prezenţi toţi deputaţii.

          În urma examinării proiectului de lege şi a opiniilor exprimate, membrii Comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare proiectul de Lege privind aprobarea Ordonanţei de urgenţă a Guvernului nr.110/2009 privind acordarea unor ajutoare de stat operatorilor economici care prestează serviciul public de producere, transport şi distribuţie a energiei termice în sistem centralizat către populaţie, în forma adoptată de Senat.
În raport cu obiectul şi conţinutul său, proiectul de lege face parte din categoria legilor ordinare.                                                                                                                                                                                      
                  PRESEDINTE,      


                    SECRETAR,                                                                                                                                                                                                             


                          
                                                                

                  Mihai TUDOSE                                       Cătălin CHERECHEŞ                                
Consilier  parlamentar:                                                                                                                                                                                                                                                                                                            Graziella  Segărceanu  

BIROUL  PERMANENT  
AL

CAMEREI  DEPUTAŢILOR

Vă înaintăm, alăturat, RAPORTUL asupra proiectului de Lege privind aprobarea Ordonanţei de urgenţă a Guvernului nr.110/2009 privind acordarea unor ajutoare de stat operatorilor economici care prestează serviciul public de producere, transport şi distribuţie a energiei termice în sistem centralizat către populaţie, trimis, spre dezbatere în fond, în procedură de urgenţă, cu adresa nr. PL-x 11 din 1 februarie 2010, înregistrată sub nr. 21/28 din 2 februarie 2010, Camera Deputaţilor fiind Cameră decizională. 
În raport cu obiectul şi conţinutul său, iniţiativa legislativă face parte din categoria legilor ordinare.
PREŞEDINTE,
                                                       Mihai  TUDOSE

